

**H O T Ă R Â R E**

**pentru modificarea și completarea Hotărârii Consiliului Judeţean Cluj**

**nr. 107/2021 privind aprobarea componenței nominale a Comisiei de**

**Evaluare a Persoanelor Adulte cu Handicap Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 101 din 25.05.2023 pentru modificarea și completarea Hotărârii Consiliului Judeţean Cluj nr. 107/2021 privind aprobarea componenței nominale a Comisiei de Evaluare a Persoanelor Adulte cu Handicap Cluj, propus de Preşedintele Consiliului Judeţean Cluj, domnul Alin Tise, însoţit de Referatul de aprobare cu nr. 21.449/23.05.2023, de Raportul compartimentului de resort din cadrul aparatului de specialitate al Consiliului Judeţean Cluj cu nr. 21.450/23.05.2023 și de Avizul nr. 21.449 din 29.05.2023 adoptat de Comisia de specialitate nr. 5, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Direcției Generale de Asistență Socială și Protecția Copilului Cluj nr. 26035/22.05.2023, înregistrată la Consiliul Județean Cluj sub nr. 21394/22.05.2023;
* avizul Autorității Naționale pentru Drepturile Persoanelor cu Dizabilități, Copii și Adopții nr. 11364/DDPD/SCDATVC/24.05.2023;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 – 153 și ale art. 215 - 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 republicată;

În conformitate cu prevederile:

* art.173 alin. (1) lit. d) și alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 85 din Legea privind protecţia şi promovarea drepturilor persoanelor cu hándicap nr. 448 /2006 , republicată;
* art. 1 pct. 5 și 6 din Legea nr. 96/2023 pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap;
* art. 8 din Hotărârea Guvernului nr. 430/2008 pentru aprobarea Metodologiei privind organizarea şi funcţionarea comisiei de evaluare a persoanelor adulte cu handicap;
* Ordinului Ministrului Muncii, Familiei şi Protecţiei Sociale nr. 2.298/2012 privind aprobarea Procedurii-cadru de evaluare a persoanelor adulte în vederea încadrării în grad şi tip de handicap;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** [Hotărârea Consiliului Judetean Cluj nr. 107/2021 privind aprobarea componenței nominale a Comisiei de Evaluare a Persoanelor Adulte cu Handicap Cluj se modifică și se completează după cum urmează:](http://www.cjcluj.ro/UserUploadedFiles/File/hotariri/iulie2008/180_COMISIA%20EVALUARE%20PERS%20HANDICAP.doc)

1. Anexa ”Componenţa Comisiei de Evaluare a Persoanelor Adulte cu Handicap Cluj” se completează cu doi membri, respectiv cu:

a) Vicepreședinte-doamna Luca Corina-medic;

Membru-domnul Prodan Aurel-jurist.

2. Anexa ”Componenţa Comisiei de Evaluare a Persoanelor Adulte cu Handicap a Cluj” se înlocuieşte cu **anexa** care face parte integrantă din prezenta hotărâre.

**Art. II.** Prezenta hotărâre se comunică Direcției Generale de Asistență Socială și Protecția Copilului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 102 din 29 mai 2023**

*Prezenta hotărâre a fost adoptată cu 32 voturi “pentru”, fiind astfel respectate prevederile legale privind majoritatea de voturi necesară.*